A malautía polmonar obstructiva cronica (MPOC) ye un transtorno pulmonar caracterizato por a existencia d'una obstrucción d'as vías respiratorias cheneralment progresiva y irreversible. Se troba una mayor incidencia en personas exposatas a o fumo d'o tabaco y tien como simptoma prencipal una disminución d'a capacidat respiratoria, que abanza lentament con o paso d'os anyos y ocasiona un deterioro considerable en a calidat de vida d'as personas afectadas, podendo ocasionar una muerte prematura.